ddrg/super_eurlex huggingface dataset:
Udtalelse: Det Rådgivende Udvalg for Kontrol med Fusioner og Virksomhedsovertagelser afgav på sit 99. møde den 13. september 2001 følgende udtalelse om et udkast til beslutning vedrørende sag COMP/M.2434 - Grupo Villar Mir/ENBW/Hidroeléctrica del Cantábrico

(2004/C 42/06)

(EØS-relevant tekst)

1. Det rådgivende udvalg er enigt med Kommissionen i, at den anmeldte transaktion er en fusion som defineret i fusionsforordningens artikel 3, stk. 1, litra b), og at den har fællesskabsdimension som defineret i fusionsforordningens artikel 1, stk. 2.

2. Udvalget er enigt med Kommissionen i, at det relevante produktmarked er engrosmarkedet for elektricitet (pool-kontrakter og bilaterale kontrakter mellem de relevante kunder og elselskaberne).

3. Udvalget er enigt med Kommissionen i, at det relevante geografiske marked er det spanske fastland.

4. Udvalget er enigt med Kommissionen i, at fusionen fører til en styrkelse af den nuværende oligopolistiske dominerende stilling på engrosmarkedet for elektricitet i Spanien som vil medføre en betydelig begrænsning af den effektive konkurrence på fællesmarkedet.

5. Et flertal af udvalget er enigt med Kommissionen i, at de tilsagn, som EDF og EDF/RTE har afgivet om en forøgelse af sammenkoblingskapaciteten mellem Spanien og Frankrig, vil fjerne de konkurrencemæssige betænkeligheder, Kommissionen har påpeget. Et mindretal er uenigt.

6. Et flertal af udvalget er enigt med Kommissionen i, at den anmeldte fusion kan erklæres for forenelig med fællesmarkedet, hvis de afgivne tilsagn opfyldes fuldt ud. Et mindretal er uenigt.

7. Udvalget henstiller til Kommissionen, at den tager hensyn til alle de øvrige bemærkninger, udvalgets medlemmer har fremsat under mødet, især om gennemførelse af og tilsynet med tilsagnene.

8. Udvalget henstiller, at denne udtalelse offentliggøres i Den Europæiske Unions Tidende.
Den Administrative Kommission for Vandrende Arbejdstageres Sociale Sikring

(2004/C 37/05)

I forbindelse med de årlige gennemsnitlige udgifter tages der ikke hensyn til nedsættelsen på 20 % i henhold til artikel 94, stk. 2, og artikel 93, stk. 2, i forordning (EØF) nr. 574/72.

Den gennemsnitlige nettoudgift pr. måned er blevet nedsat med 20 %.

GENNEMSNITLIGE UDGIFTER TIL NATURALYDELSER - 2000(1)

I. Anvendelse af artikel 94 i Rådets forordning (EØF) nr. 574/72

Ved den skønsmæssige fastsættelse af udgifterne til naturalydelser, som er udredt i 2000 til familiemedlemmer i henhold til artikel 19, stk. 2, i Rådets forordning (EØF) nr. 1408/71, bør de nedenfor anførte gennemsnitlige udgifter anvendes:

>TABELPOSITION>

II. Anvendelse af artikel 95 i Rådets forordning (EØF) nr. 574/72

Ved den skønsmæssige fastsættelse af udgifterne til naturalydelser, som er udredt i 2000 i henhold til bestemmelserne i artikel 28 og 28a i Rådets forordning (EØF) nr. 1408/71, bør de nedenfor anførte gennemsnitlige udgifter anvendes:

>TABELPOSITION>

GENNEMSNITLIGE UDGIFTER TIL NATURALYDELSER - 2001(2)

I. Anvendelse af artikel 94 i Rådets forordning (EØF) nr. 574/72

Ved den skønsmæssige fastsættelse af udgifterne til naturalydelser, som er udredt i 2001 til familiemedlemmer i henhold til artikel 19, stk. 2, i Rådets forordning (EØF) nr. 1408/71, bør de nedenfor gennemsnitlige udgifter anvendes:

>TABELPOSITION>

II. Anvendelse af artikel 95 i Rådets forordning (EØF) nr. 574/72

Ved den skønsmæssige fastsættelse af udgifterne til naturalydelser, som er udredt i 2001 i henhold til bestemmelserne i artikel 28 og 28a i Rådets forordning (EØF) nr. 1408/71, bør de nedenfor anførte gennemsnitlige udgifter anvendes:

>TABELPOSITION>

GENNEMSNITLIGE UDGIFTER TIL NATURALYDELSER - 2002

I. Anvendelse af artikel 94 i Rådets forordning (EØF) nr. 574/72

Ved den skønsmæssige fastsættelse af udgifterne til naturalydelser, som er udredt i 2002 til familiemedlemmer i henhold til artikel 19, stk. 2, i Rådets forordning (EØF) nr. 1408/71, bør de nedenfor gennemsnitlige udgifter anvendes:

>TABELPOSITION>

II. Anvendelse af artikel 95 i Rådets forordning (EØF) nr. 574/72

Ved den skønsmæssige fastsættelse af udgifterne til naturalydelser, som er udredt i 2001 i henhold til bestemmelserne i artikel 28 og 28a i Rådets forordning (EØF) nr. 1408/71, bør de nedenfor anførte gennemsnitlige udgifter anvendes (kun pr. person fra 2002):

>TABELPOSITION>

(1) Gennemsnitlige udgifter i 2000:

Spanien og Luxembourg (EFT C 20 af 23.1.2002).

Belgien, Tyskland, Nederlandene og Østrig (EFT C 182 af 31.7.2002).

Italien, Portugal og Sverige (EFT C 3 af 8.1.2003).

Norge og Det Forenede Kongerige (EUT C 163 af 12.7.2003).

(2) Gennemsnitlige udgifter i 2001:

Spanien og Østrig (EFT C 3 af 8.1.2003).

Sverige (EUT C 163 af 12.7.2003).
Udtalelse Det Rådgivende Udvalg for Kontrol med Fusioner og Virksomhedsovertagelser afgav på sit 88. møde den 4. december 2000 følgende udtalelse om et udkast til beslutning vedrørende sag COMP/M.2060 - Bosch/Rexroth

(2004/C 39/04)

(EØS-relevant tekst)

1. Det rådgivende udvalg er enigt med Kommissionen i, at den anmeldte transaktion er en fusion som defineret i fusionsforordningens artikel 3, stk. 1, litra b).

2. Udvalget er enigt med Kommissionen i, at den anmeldte transaktion er af fællesskabsdimension som defineret i fusionsforordningens artikel 1, stk. 2.

3. Udvalget er enigt med Kommissionen i, at det relevante produktmarked er markedet for hydrauliske stempelpumper til industriel brug.

4. Udvalget er enigt med Kommissionen i, at det relevante geografiske marked omfatter hele EØS.

5. Udvalget er enigt med Kommissionen i, at den anmeldte transaktion vil skabe en dominerende stilling på EØS-markedet for hydrauliske stempelpumper til industriel brug.

6. Udvalget er enigt med Kommissionen i, at parternes tilsagn vil fjerne de konkurrencemæssige betænkeligheder ved fusionen, der er peget på ovenfor og i udkastet til beslutning.

7. Udvalget er enigt med Kommissionen i, at den anmeldte transaktion skal erklæres for forenelig med fællesmarkedet og EØS-aftalen, under forudsætning af at parterne overholder deres tilsagn fuldt ud.

8. Udvalget opfordrer Kommissionen til at tage hensyn til alle de forhold, der er berørt under drøftelserne, og henstiller, at denne udtalelse offentliggøres i Den Europæiske Unions Tidende.
Høringskonsulentens endelige rapport i sag COMP/M.3056 - Celanese/Degussa/JV (European oxo Chemicals)

(i henhold til artikel 15 i Kommissionens afgørelse (2001/462/EF, EKSF) af 23. maj 2001 om høringskonsulentens kompetenceområde under behandlingen af visse konkurrencesager (EFT L 162 af 19.6.2001, s. 21))

(2004/C 36/06)

(EØS-relevant tekst)

I udkastet til beslutning konstateres følgende:

Fusionsplanerne blev anmeldt til Kommissionen i overensstemmelse med fusionsforordningen den 18. december 2002 af Celanese Chemicals Europe GmbH ("Celanese"), et datterselskab under Celanese AG, og Oxeno Olefinchemie GmbH ("Oxeno"), et datterselskab under Degussa AG ("Degussa").

Den 30. januar 2003 indledtes proceduren efter forordningens artikel 6, stk. 1, litra c). Parterne fik aktindsigt til de vigtigste dokumenter, som Kommissionen baserer sin alvorlige tvivl på. Det er et vigtigt led i den politik om gennemsigtighed, som Kommissionen har indført.

Klagepunkterne blev meddelt til parterne den 9. april 2003. Parterne fik adgang til disse i form af en cd-rom, som parterne modtog den 10. april 2003.

Inden for den af Kommissionen fastsatte tidsfrist den 25. april 2003 besvarede parterne i fællesskab klagepunkterne.

Parterne har givet afkald på retten til en formel høring.

Efter besvarelsen af klagepunkterne fik parterne tilsendt en ny cd-rom med supplerende dokumenter fra sagen. Der blev fastsat en ny tidsfrist til fremsættelse af supplerende bemærkninger til den 14. maj.

Den 5. maj blev der afholdt et møde mellem Kommissionens tjenestegrene og parterne, hvorunder disse blev underrettet om, at klagepunkterne vedrørende de rette relevante markeder var frafaldet, men at der fortsat var konkurrencemæssige problemer med hensyn til de øvrige markeder.

Den 6. maj afgav parterne inden for den af Kommissionen fastsatte frist tilsagn om at rydde de resterende konkurrencemæssige problemer af vejen. Disse tilsagn blev derefter analyseret i en markedstest (CH).

Den 14. maj modtog de kompetente tjenester i Kommissionen et brev fra parterne, hvori de gør gældende, at deres ret til at blive hørt er tilsidesat, især fordi parterne modtog den anden cd-rom med oplysninger for sent. Samme dag meddelte Kommissionens tjenestegrene imidlertid parterne, at man havde til hensigt at trække de resterende klagepunkter tilbage og at foreslå en beslutning om godkendelse. Hermed var uoverensstemmelsen vedrørende parternes ret til at blive hørt ikke længere relevant.

Parterne fik indrømmet lejlighed til at trække de tilsagn, de havde tilbudt Kommissionen, tilbage. Det blev dog meddelt, at Kommissionen i sin beslutning om godkendelse ville tage tilsagnene til efterretning, hvis disse blev opretholdt. Ved brev af 22. maj bekræftede parterne, at de var parat til at opretholde deres tilsagn.

Bruxelles, den 3. juni 2003.

Karen Williams
Udtalelse: Det Rådgivende Udvalg for Kontrol med Fusioner og Virksomhedsovertagelser afgav på sit 105. møde den 22. januar 2002 følgende udtalelse om et udkast til beslutning vedrørende sag nr. COMP/M.2416 - Tetra Laval/Sidel

(2004/C 36/03)

(EØS-relevant tekst)

1. Det Rådgivende Udvalg er enigt med Kommissionen i, at betingelserne for at anvende fusionsforordningen artikel 8, stk. 4 er opfyldt.

2. Et flertal af udvalget er enigt med Kommissionen i, at en beslutning efter fusionsforordningens artikel 8, stk. 4, skal indeholde krav om følgende foranstaltninger, fordi de er nødvendige for at genskabe den effektive konkurrence:

a) Tetra skal adskilles fra Sidel fra den dato, hvor den endelige beslutning, som foreslået i artikel 1 i udkastet til beslutning, træffes

b) Tetra skal frasælge sine aktier i Sidel endeligt på en måde, der sikrer Sidels rentabilitet og konkurrencedygtighed i overensstemmelse med artikel 2 i udkastet til beslutning

c) Tetra skal overholde de forpligtelser i overgangsperioden, der er foreslået i artikel 3 i udkastet til beslutning

d) Tetra skal udpege en uafhængig administrator med de beføjelser og forpligtelser, der er foreslået i artikel 4 i udkastet til beslutning

e) Tetra skal frasælge hele sin aktiepost i Sidel under overholdelse af de tidsfrister (9 måneder + 3 måneder) og på den måde, der er specificeret i artikel 5 i udkastet til beslutning.

Hvad angår punkt 2, litra b), finder et mindretal, at frasalg af hele aktieposten er uforholdsmæssigt.

En mindretal er hverken for eller imod.

3. Udvalget henstiller, at denne udtalelse offentliggøres i Den Europæiske Unions Tidende.

4. Udvalget henstiller til Kommissionen, at den tager hensyn til alle de øvrige bemærkninger, udvalgets medlemmer har fremsat under mødet.
Udtalelse afgivet af Det Rådgivende Udvalg for Kontrol med Fusioner og Virksomhedsovertagelser på udvalgets 100. møde den 19. september 2001 og den 28. september 2001 vedrørende det foreløbige udkast til beslutning i sag COMP/M.2283 - Schneider/Legrand

(2004/C 86/06)

(EØS-relevant tekst)

1. Det rådgivende udvalg er enigt med Kommissionen i, at den anmeldte transaktion udgør en fusion i henhold til artikel 3, stk. 1, litra b), i fusionsforordningen.

2. Det rådgivende udvalg er enigt med Kommissionen i, at den anmeldte transaktion er af fællesskabsdimension.

3. Det rådgivende udvalg er enigt med Kommissionen vedrørende definitionerne af:

a) produktmarkeder

b) geografiske markeder.

4. Et flertal i det rådgivende udvalg er enigt med Kommissionen i, at den anmeldte transaktion skaber en dominerende stilling på de markeder, som Kommissionen har defineret. Et mindretal er ikke enigt.

5. Det rådgivende udvalg er enigt med Kommissionen i, at den anmeldte transaktion styrker en dominerende stilling på de markeder, som Kommissionen har defineret.

6. Et flertal i det rådgivende udvalg er enigt med Kommissionen i, at parternes foreslåede tilsagn den 14. september 2001 er utilstrækkelige til at løse de konkurrenceproblemer, som Kommissionen har identificeret. Et mindretal er ikke enigt.

7. Et flertal i det rådgivende udvalg er enigt med Kommissionen i, at de tilsagn, parterne afgav den 24. september 2001, er utilstrækkelige til at løse de konkurrenceproblemer, som Kommissionen har identificeret. Et mindretal er ikke enigt, og et andet mindretal afholder sig fra at stemme.

8. Et flertal i det rådgivende udvalg anser ikke afhjælpningsforanstaltningerne af 24. september 2001 for at udgøre nye tilsagn. Et mindretal mener det modsatte.

9. Et flertal i det rådgivende udvalg anser afhjælpningsforanstaltningerne af 24. september 2001 for at udgøre tilsagn, der er ændret efter Kommissionens meddelelse om løsninger, der er acceptable i henhold til Rådets forordning (EØF) nr. 4064/89 og Kommissionens forordning (EF) nr. 447/98. Et mindretal mener det modsatte.

Et andet mindretal afholder sig fra at stemme, da det mener, at artikel 43 i ovennævnte meddelelse ikke stemmer overens med artikel 18, stk. 2, i Kommissionens forordning (EF) nr. 447/98. Dette mindretal mener ligeledes:

- at de tilsagn, der er afgivet inden for fristen på tre måneder i henhold til artikel 18, stk. 2, i Kommissionens forordning (EF) nr. 447/98, kun kan afklare konkurrenceproblemerne og ikke bidrage med væsentlige ændringer

- at væsentlige ændringer kun er mulige, hvis parterne anmoder om, at det accepteres, at der er tale om et ekstraordinært tilfælde som nævnt i artikel 18, stk. 2, i Kommissionens forordning (EF) nr. 447/98.

10. Et flertal i det rådgivende udvalg er enigt med Kommissionen i, at den anmeldte transaktion skal erklæres for uforenelig med fællesmarkedet og med EØS-aftalen. Et mindretal er ikke enigt.

11. Det rådgivende udvalg opfordrer Kommissionen til at tage hensyn til alle de forhold, der blev drøftet på mødet.

12. Det rådgivende udvalg henstiller til, at denne udtalelse offentliggøres.
Udtalelse afgivet af det rådgivende udvalg for Kontrol med Fusioner og Virksomhedsovertagelser på udvalgets 105. møde den 22. januar 2002 vedrørende det foreløbige udkast til beslutning i sag COMP/M.2283 - Schneider/Legrand

(2004/C 86/09)

(EØS-relevant tekst)

1. Det rådgivende udvalg er enigt med Kommissionen i, at betingelserne i artikel 8, stk. 4, i fusionsforordningen er opfyldt.

2. Et flertal i det rådgivende udvalg er enigt med Kommissionen i, at genoprettelsen af effektiv konkurrence forudsætter, at Schneider ikke bevarer en betydende aktiepost i Legrand, og med definitionen af begrebet "minoritetspost" sådan som det forklares i beslutningsudkastet. Et mindretal er af proportionalitetsgrunde ikke enige, og et andet mindretal undlader at udtale sig om den metode, Kommissionen anvender for at fastsætte tærsklerne.

3. Et flertal i det rådgivende udvalg er enigt med Kommissionen i, at Schneider ikke fortsat kan foretage en skarp adskillelse mellem Wiremold, Ortronics og Arnould, og at Legrands aktiver skal afstås samlet. Et mindretal er ikke enigt.

4. Det rådgivende udvalg er enigt med Kommissionen i, at Schneider frit skal kunne vælge de nærmere vilkår for opsplitningen med Legrand.

5. Det rådgivende udvalg er enigt med Kommissionen om den tidsfrist, der indrømmes Schneider for at gennemføre opsplitningen med Legrand, nemlig enten Schneiders indgåelse af en afståelsesaftale eller offentliggørelse af et offentligt tilbud inden for en frist på 9 måneder fra datoen for beslutningens vedtagelse på grundlag af artikel 8, stk. 4, eller gennem administratoren inden for en yderligere frist på 3 måneder.

6. Det rådgivende udvalg opfordrer Kommissionen til at tage hensyn til alle de forhold, der blev drøftet på mødet.

7. Det rådgivende udvalg henstiller til, at denne udtalelse offentliggøres.
52004XX0406(02)

Høringskonsulentens endelige rapport i sag COMP/M.2283 — Schneider/Legrand (udarbejdet i henhold til artikel 15 i Kommissionens afgørelse 2001/462/EF, EKSF af 23. maj 2001 om høringskonsulentens kompetenceområde under behandlingen af visse konkurrencesager (EFT L 162 af 19.6.2001, s. 21)) (EØS-relevant tekst.)



EU-Tidende nr. C 086 af 06/04/2004 s. 0014 - 0014
Udtalelse: Det Rådgivende Udvalg for Kontrol med Fusioner og Virksomhedsovertagelser afgav på sit 109. møde den 27. maj 2002 følgende udtalelse om et udkast til beslutning vedrørende sag COMP/M.2624 - BP/Erdölchemie

(2004/C 84/08)

(EØS-relevant tekst)

(Jf. Kommissionens beslutning 2004/285/EF - EUT L 91 af 30.3.2004, s. 40)

1. Det rådgivende udvalg er enigt med Kommissionen i, at Deutsche BP AG har afgivet urigtige og vildledende oplysninger i sin anmeldelse i henhold til artikel 4 i fusionsforordningen i sag M.2345 - BP/Erdölchemie, således som det er påpeget i udkastet til beslutning.

2. Udvalget er enigt med Kommissionen i, at Deutsche BP AG uagtsomt, ikke forsætligt, gav de pågældende urigtige og vildledende oplysninger.

3. Udalget er enigt med Kommissionen i overtrædelsens art.

4. Udvalget er enigt i Kommissionens vurdering of overtrædelsens grovhed.

5. Udvalget er enigt med Kommissionen i, at Deutsche BP AG bør idømmes en bøde i overensstemmelse med artikel 14, stk. 1, litra b), i fusionsforordningen.

6. Udvalget er enigt med Kommissionen i dens fastsættelse af bødernes størrelse.

7. Udvalget er enigt i, at denne udtalelese bør offentliggøres.

8. Udvalget anmoder Kommissionen om at tage alle de øvrige bemærkninger, udvalgets medlemmer har fremsat under mødet, i betragtning, og henstiller, at denne udtalelse offentliggøres i Den Europæiske Unions Tidende.
Høringskonsulentens endelige rapport i sag COMP/M.2624 - BP/Erdölchemie

(udarbejdet i henhold til artikel 15 i Kommissionen afgørelse 2001/462/EF, EKSF af 23. maj 2001 om høringskonsulentens kompetenceområde under behandlingen af visse konkurrencesager (EFT L 162 af 19.6.2001, s. 21))

(2004/C 84/09)

(EØS-relevant tekst)

(Jf. Kommissionens beslutning 2004/285/EF - EUT L 91 af 30.3.2004, s. 40)

Udkastet til beslutning baseret på artikel 14 i Rådets forordning (EØF) nr. 4064/89 om kontrol med fusioner og virksomhedsovertagelser giver ikke anledning til særlige bemærkninger vedrørende proceduren.

Parterne indgav et skriftligt svar på klagepunktsmeddelelsen. De anmodede ikke om adgang til sagens akter og gav afkald på deres ret til en mundtlig høring.

Udkastet omhandler udelukkende klager, om hvilke parterne har haft lejlighed til at ytre sig.

Udfærdiget i Bruxelles, den 27. maj 2002.

Serge Durande
Udtalelse afgivet af Det Rådgivende Udvalg for Kontrol med Fusioner og Virksomhedsovertagelser på udvalgets 102. møde den 19. oktober 2001 vedrørende det foreløbige udkast til beslutning i sag COMP/M.2420 - Mitsui/CVRD/Caemi

(2004/C 79/12)

(EØS-relevant tekst)

1. Det rådgivende udvalg er enigt med Kommissionen i, at den anmeldte transaktion udgør en fusion som defineret i fusionsforordningens artikel 3, stk. 1, litra b), og at den er af fællesskabsdimension.

2. Det rådgivende udvalg er enigt med Kommissionen i, at for så vidt angår denne sag, udgør hvert af følgende jernmalmprodukter et relevant produktmarked:

a) sinter fines

b) klumper

c) pellets

d) de hypotetiske markeder for i) DR-pellets og ii) en kombination af DR-pellets og DR-klumper, men at det ikke er nødvendigt at træffe afgørelse om, hvorvidt disse udgør to særskilte produktmarkeder, da den konkurrencemæssige vurdering i begge tilfælde fører til samme resultat.

3. Det rådgivende udvalg er enigt med Kommissionen i, at for så vidt angår denne sag, udgøres de relevante geografiske markeder af den samlede afsætning af de relevante produkter til oversøiske destinationer.

4. Det rådgivende udvalg er enigt med Kommissionen i, at for så vidt angår denne sag, udgør den samlede søtransportafhængige afsætning grundlaget for beregningen af markedsandelene på verdensplan.

5. Det rådgivende udvalg er enigt med Kommissionen i, at den anmeldte fusion fører til skabelse eller styrkelse af en dominerende stilling, som vil kunne medføre betydelig begrænsning af konkurrencen på fællesmarkedet eller på betydelige dele af markederne for:

a) søtransportafhængig afsætning af jernmalmpellets

b) de hypotetiske markeder for DR-pellets og/eller DR-klumper.

6. Det rådgivende udvalg er enigt med Kommissionen i, at den anmeldte fusion ikke vil føre til skabelse eller styrkelse af en dominerende stilling på markederne for:

a) sinter fines

b) klumper.

7. Det rådgivende udvalg er enigt med Kommissionen i, det af parterne afgivne tilsagn om at afhænde Caemis 50 % deltagelse i QMC er tilstrækkeligt til at fjerne konkurrenceproblemerne i forhold til markederne for søtransportafhængig afsætning af jernmalmspellets og for direkte reduktionsjern, og at der ikke er behov for yderligere tilsagn.

8. Det rådgivende udvalg er således enigt i, at den påtænkte fusion bør erklæres forenelig med fællesmarkedet og EØS-aftalen.

9. Det rådgivende udvalg opfordrer Kommissionen til at tage hensyn til alle de forhold, der blev drøftet på mødet.

10. Det rådgivende udvalg henstiller, at dets udtalelse offentliggøres i Den Europæiske Unions Tidende.
52004XX0330(05)

Høringskonsulentens endelige rapport i sag COMP/M.2420 — Mitsui/CVRD/Caemi (udarbejdet i henhold til artikel 15 i Kommissionens afgørelse 2001/462/EF, EKSF af 23. maj 2001 om høringskonsulentens kompetenceområde under behandlingen af visse konkurrencesager (EFT L 162 af 19.6.2001, s. 21)) (EØS-relevant tekst.)



EU-Tidende nr. C 079 af 30/03/2004 s. 0012 - 0012
Udtalelse afgivet af Det rådgivende udvalg for kontrol med Fusioner og Virksomhedsovertagelser på dets 72. møde den 5. januar 2000 om et foreløbigt udkast til beslutning vedrørende sag COMP/M.1630 - Air Liquide/BOC

(2004/C 79/09)

(EØS-relevant tekst)

1. Det rådgivende udvalg er enigt med Kommissionen i, at produktmarkederne afgrænses i forhold til de forskellige gasarter, der sælges, og de forskellige distributionsformer, der anvendes (tonnage, bulk eller flasker).

2. Udvalget er enigt med Kommissionen i, at de geografiske markeder for tonnagedistribution, for heliums og elektroniske specialgassers vedkommende, omfatter Det Europæiske Økonomiske Samarbejdsområde, og at markederne for bulk- eller flaskeleveret gas normalt ikke overskrider de nationale områder.

3. Udvalget er enigt med Kommissionen i, at den påtænkte fusion som anmeldt vil føre til skabelse af en dominerende stilling for Air Liquide på tonnagemarkederne.

4. Udvalget er enigt med Kommissionen i, at projektet vil styrke BOC's dominerende stillinger på de britiske og irske markeder for bulk- og flaskegas og Air Liquides dominerende stilling på de franske markeder for samme produkter.

5. Udvalget er enigt med Kommissionen i, at transaktionen vil føre til en kollektiv dominerende stilling for Air Liquide og Air Products på engrosmarkedet for helium og på markedet for elektroniske specialgasser. Et mindretal afstår fra at udtale sig herom.

6. Udvalget er enigt med Kommissionen i, at parternes tilsagn af 21. december 1999 er af en sådan karakter, at de fjerner de konkurrenceproblemer, der er omhandlet under punkt 4 og 5.

7. Udvalget er enigt med Kommissionen i, at parternes tilsagn af 21. december 1999 er af en sådan karakter, at de fjerner konkurrenceproblemerne på tonnagemarkederne. Et mindretal er ikke enigt.

8. Udvalget anmoder Kommissionen om at tage alle de øvrige punkter, der blev drøftet på udvalgets møde, i betragtning og henstiller, at udtalelsen offentliggøres.